УАЗ-452 (УАЗ-3741)УАЗ-452 (УАЗ-3741)УАЗ-452 (УАЗ-3741) на ВікісховішчыУАЗ-452 (УАЗ-3741) на ВікісховішчыАгульныя даныя

|  |  |
| --- | --- |
| Вытворца: | УАЗ |

|  |  |
| --- | --- |
| Выпуск: | УАЗ-452 : 1965–1985  УАЗ-3741 : 1985–ц.ч. 
  |

|  |  |
| --- | --- |
| Зборка: |  СССР  Расія |

Дызайн

|  |  |
| --- | --- |
| Тып(ы) кузавы: | 3‑дзв. фургон (2‑месн.) |

|  |  |
| --- | --- |
| Колавая формула: | 4×4 
  |

РухавікіЗМЗ-402, ЗМЗ-4091, УМЗ-4213Трансмісія 4-х хуткасная ручнаяХарактарыстыкіМасава-габарытныя

|  |  |
| --- | --- |
| Даўжыня: | 4474 мм  4440 мм (УАЗ-3741) 
  |

|  |  |
| --- | --- |
| Шырыня: | 2100 мм 
  |

|  |  |
| --- | --- |
| Вышыня: | 2355 мм  2101 мм (УАЗ-3741) 
  |

|  |  |
| --- | --- |
| Колавая база: | 2550 мм  2300 мм (УАЗ-3741) 
  |

|  |  |
| --- | --- |
| Маса: | 1845 кг  1805 кг (УАЗ-3741) 
  |

На рынку

|  |  |
| --- | --- |
| Папярэднік**Папярэднік**УАЗ-450 |   |

Іншае

|  |  |
| --- | --- |
| Аб'ём бака: | 56 л 
  |

**УАЗ-452** — сямейства паўнапрывадных грузапасажырскіх аўтамабіляў, якія серыйна вырабляюцца на Ульянаўскім аўтамабільным заводзе з 1965 года. З’яўляецца глыбокай мадэрнізацыяй УАЗ-450. У 1985 годзе была праведзена мадэрнізацыя мадэлі ў выніку чаго яно атрымала новыя індэксы, базавы фургон атрымаў пазначэнне «**УАЗ-3741**».

Нягледзячы на архаічнасць канструкцыі выпускаецца дагэтуль. У цяперашні час для пазначэння сямейства вытворца выкарыстоўвае абрэвіятуру **СГР** (*руск.: старый грузовой ряд*).

Гісторыя
--------

У 1965 адбылася мадэрнізацыя аўтамабіля «УАЗ-450». У першую чаргу, новая мадэль атрымала рухавік ГАЗ-21 і 4-ступеньчатую каробку перадач. Змянілася афармленне пярэдняй панэлі. Гэтая мадэль атрымала індэкс «УАЗ-452». Грузападымальнасць была павялічана да 1000 кг.

У 1966 аўтамабіль «УАЗ-452Д» быў узнагароджаны залатым медалём на Маскоўскай міжнароднай выставе сельгастэхнікі. 18 лютага 1974 года з канвеера сышоў мільённы УАЗ. У лістападзе 1977 года мадэль «УАЗ-452» атрымала Знак Якасці.

У другой палове 1970-х аўтамабілі атрымалі новую святлатэхніку: спераду паставілі новыя паказальнікі паваротаў ПФ-130, а ззаду — ліхтары ФП-132. Новая святлатэхніка запатрабавала змяненняў штампаў пярэдняй кузаўной панэлі, задніх вуглавых панэляў і штампаў падлогі. З-за ўстаноўкі фары задняга ходу і ліхтара асвятлення нумарнога знака змянілася і вонкавая панэль левай паловы задніх дзвярэй. Таксама з'явіліся новыя люстэркі.

У 1985 годзе была ажыццяўлена мадэрнізацыя мадэльнага шэрагу, разам з чым змяніліся індэксы мадыфікацый.

Мадыфікацыі
-----------

* **УАЗ-452, УАЗ-3741** — суцэльнаметалічны фургон.
* **УАЗ-452Д, УАЗ-3303, УАЗ-33036** — бартавы грузавік з двухмеснай кабінай.
* **УАЗ-452К** — эксперыментальны 16-мясцовы трохвосевы аўтобус колавай формулы 6×4 (1973 г).
* **УАЗ-452П** — седлавы цягач.

### УАЗ-452, УАЗ-3741

УАЗ-452
**УАЗ-452, УАЗ-3741** — суцэльнаметалічны фургон.

* **УАЗ-374106** — экспартная мадыфікацыя для краін з умераным кліматам.
* **УАЗ-374107** — экспартная мадыфікацыя для краін з трапічным кліматам.
* **УАЗ-37411** — мадыфікацыя з экранаваным электраабсталяваннем (замена мадыфікацыі *452Э*).
* **УАЗ-374116** — экспартная мадыфікацыя з экранаваным электраабсталяваннем для краін з умераным кліматам.
* **УАЗ-374117** — экспартная мадыфікацыя з экранаваным электраабсталяваннем з трапічным кліматам.

### УАЗ-452А, УАЗ-3962

УАЗ-3962
**УАЗ-452А** — санітарны аўтамабіль. Меў два варыянты абсталявання салона — цывільны і ваенны. Цывільная версія мела адны насілкі і тры месцы для лекараў, ваенная дазваляла размясціць насілкі для чатырох пацыентаў (параненых). У ваеннай версіі ўсе вокны можна было завесіць шчыльнымі брызентавымі фіранкамі, якія скручваліся ў рулоны.

УАЗ-452А серыйна выпускалася з 1966 па 1985 год, за гэты час Ульянаўскі аўтазавод пабудаваў крыху больш за 166 000 санітарных УАЗ-452А. Да таго ж — 1849 экспартных **УАЗ-452АЭ**, 1245 машын трапічнай мадыфікацыі **УАЗ-452АТ** і 393 паўночныя машыны **УАЗ-452АС**.

У 1985 годзе санітарная мадыфікацыя атрымала пазначэнне **УАЗ-3962**. У першы год вытворчасці УАЗ-3962 выпускалі паралельна з УАЗ-452А. У той год было выраблена 4035 асобнікаў УАЗ-452А і 7496 асобнікаў УАЗ-3962.

### УАЗ-452В, УАЗ-2206

УАЗ-22069, прататып з палепшаным аздабленнем
**УАЗ-452В** — 10-мясцовы мікрааўтобус.

Пасля мадэрнізацыі 1985 года атрымаў індэкс **2206**. Некаторы час выпускаліся аўтамабілі пераходнай версіі *УАЗ-2206-01*.

Існавалі ўзоры з палепшаным аздабленнем і версіі з рознай планіроўкай салона. Камплектацыі: *"03"* — 6 месцаў, *"04"* — 6 месцаў і столік, *"013"* — люкс.

* **УАЗ-22069** — з рухавікамі *УМЗ-4218* і *ЗМЗ-4104.10* (2,89 л; 84 к.с./61,8 кВт і 85 к.с./62,5 кВт адпаведна).

  

### УАЗ-3909

УАЗ-3909
**УАЗ-3909** — грузапасажырскі аўтамабіль. Кузаў — з пасажырскім салонам у пярэдняй частцы і, аддзеленым перагародкай, закрытым грузавым адсекам, з доступам да яго праз заднія дзверы.

### УАЗ-33036

УАЗ-33036
**УАЗ-33036** *(1996—ц.ч.)* — бартавы грузавік з двухмеснай кабінай з павялічанай колавай базай. У параўнанні з *УАЗ-3303* мае падоўжаную на 250 мм колавую базу. Павялічыўся і памер бартавой платформы — 2680×1870 мм, вышыню бартоў панізілі да 400 мм, а пагрузачную вышыню — на 10 см (960 мм). Бартавая платформа — металічная. Грузападымальнасць — 1,3 т.

Абсталёўваўся маторамі ЗМЗ-4021.10 магутнасцю 90 к.с. (**УАЗ-330362-03**), ЗМЗ-4104.10 магутнасцю 96 к.с. (**УАЗ-330362**), ЗМЗ-40911.10 магутнасцю 112 к.с. (**УАЗ-330365**).

### УАЗ-39094

УАЗ-39094
**УАЗ-39094** *(1999—ц.ч.)* — мадыфікацыя бартавога *УАЗ-3303* з пяцімеснай кабінай і металічнай бартавой платформай.

### УАЗ-39095

УАЗ-39095
**УАЗ-39095** — бартавы грузавік з павялічанай палутарнай кабінай са спальным месцам і з павялічанай колавай базай. Дзякуючы 340-міліметровай устаўцы паміж дзвярыма і задняй сценкай за сядзеннямі размясцілі адкідную паліцу 1780×510 мм. Пад паліцай па баках маторнага адсека — дзве багажныя нішы аб'ёмам каля 120 л кожная.

Колавая база — 2530 мм, грузападымальнасць — 1 т.

Апісанне канструкцыі
--------------------

Кузаў аўтамабіля — суцэльнаметалічны, паўнясучы, вагоннага тыпу.

Рухавік «ЗМЗ-402» — карбюратарны, радны, 4-х цыліндровы з вадкасным ахалоджваннем і працоўным аб'ёмам 2,4 л. Рухавікі «ЗМЗ-4091» і «УМЗ-4213» радныя, 4-цыліндравыя з вадкасным ахалоджваннем і працоўным аб'ёмам 2,7 л і 2,89 л адпаведна. Ёмістасць паліўнага бака складае 56 л.

Каробка перадач — чатырохступеньчатая з механічным прывадам выключэння счаплення. Раздатачная каробка — двухступеньчатая, з муфтай уключэння пярэдняга моста. Кіраванне каробкай перадач і раздатачнай каробкай ажыццяўлялася праз сістэму цяг з прамежкавымі рычагамі. Круцільны момант ад каробкі перадач да раздатачнай каробкі перадаецца праз прамежкавы карданны вал. Счапленне — аднадыскавае, прывад выключэння — гідраўлічны.

Пярэдні мост падключаецца прымусова і жорстка, без дыферэнцыяла. Каб падключыць пярэдні мост, неабходна перавесці ў адпаведнае становішча рычаг раздатачнай каробкі і ўвесці паўвосі ў зачапленне са ступіцамі. Для гэтага спецыяльным шасцісценнікам вялікага дыяметра закручваюць гайкі ступіц на пярэднім мосце.

Падвеска — залежная, рысорная з рычажна-поршневымі амартызатарамі. Рулявы механізм — глабаідальны чарвяк і двухгрэбневы ролік.

Рабочыя тармазы — двухконтурныя барабанныя, з гідраўлічным прывадам. На машынах выпуску да 1980 года ўстанаўлівалі ўзмацняльнікі тармазоў гідравакуумнага тыпу, а пасля — вакуумнага. Стаяначны тормаз — трансмісійны, размешчаны на раздатачнай каробцы і прыводзіцца ў дзеянне рычагом пры дапамозе гнуткага троса.

З сакавіка 2011 года былі дададзеныя: сістэма ABS, гідраўзмацняльнік руля, рамяні бяспекі. Таксама пачалі усталёўвацца эрганамічныя сядзенні ад ВАЗ-2110.

### Тэхнічныя дадзеныя

* **Рухавікі**: ЗМЗ-402 (2,4 л, карбюратарны), ЗМЗ-4091 (2,7 л, інжэктарны), УМЗ-4213 (2,8 л, інжэктарны)
* **Каробка перадач**: чатырохступеньчатая;
* **Памеры**: даўжыня - 4474 мм, шырыня - 2100 мм, вышыня - 2355 мм, колавая база - 2550 мм;
* **Вага**: 1845 кг.

Зноскі
------

1. ↑  К 60-летию семейства УАЗ-450. "Таблетка" вечной молодости. Часть 1. История медицинских "Буханок" в стандартном кузове. Советский период // mpark.pro  (руск.)

Літаратура
----------

* *Автолегенды СССР. УАЗ-3741* («DeAgostini») **№197**. 2016. ISSN 2071-095X.  (руск.)
* *Автолегенды СССР. УАЗ-33036* («DeAgostini») **№215**. 2017. ISSN 2071-095X.  (руск.)
* От головастика — к лягушке? // *За рулём* : часопіс. — 2002. — № 01. — С. 34-35.  (руск.)

Спасылкі
--------

* Сямейства СГР на афіцыйным сайце вытворцы // uaz.ru  (руск.)
* Модели и модификации автомобилей УАЗ // www.uazbuka.ru  (руск.)
* УАЗ 452 // prouaz.com  (руск.)
* Автомодельное бюро: УАЗ-452 // denisovets.ru  (руск.)
* К 60-летию семейства УАЗ-450. "Таблетка" вечной молодости. Часть 1. История медицинских "Буханок" в стандартном кузове. Советский период // mpark.pro  (руск.)
* УАЗ: Покупаем «буханку» // autocentre.ua  (руск.)

Гл. таксама
-----------

* Лагатып Вікісховішча На Вікісховішчы ёсць медыяфайлы па тэме **УАЗ-452**

| ⛭Аўтамабілі УАЗ |
| --- |
| Легкавыя аўтамабілі: | ГАЗ-69 • УАЗ-469 • УАЗ-3151 • УАЗ-469Б • УАЗ-31512 • УАЗ-31514 • УАЗ-31519 • УАЗ-3153 • УАЗ Барс • УАЗ Хантэр • УАЗ-3160 • УАЗ Сімбір • УАЗ Патрыёт |
| Мікрааўтобусы: | УАЗ-450 • УАЗ-451 • УАЗ-452 • УАЗ-3741 • УАЗ-3909 • УАЗ-39625 • УАЗ-3962 • УАЗ-2206 • УАЗ-396259 • УАЗ-39099 |
| Грузавыя аўтамабілі: | УАЗ-450Д • УАЗ-451Д • УАЗ-452Д • УАЗ-3303 • УАЗ-33036 • УАЗ-39095 • УАЗ-39094 • УАЗ-2360 • УАЗ Карго • УАЗ Профі |
| Эксперыментальныя і несерыйныя: | УАЗ-460 • УАЗ-462 • УАЗ-468 • УАЗ-470 • УАЗ-471 • УАЗ-492 • УАЗ-2970 • УАЗ-3171 • УАЗ-3172 • УАЗ-3727 • УАЗ-3801 • УАЗ-3907 • УАЗ-3972 • УАЗ-3165 |